Source: http://www.europarl.europa.eu/doceo/document/A-8-2019-0132_RO.html
Timestamp: 2019-09-23 02:47:43+00:00
Document Index: 38928452

Matched Legal Cases: ['articolul 1', 'articolul 68', 'articolul 8', 'articolul 1', 'articolul 68', 'articolul 8']

RAPORT referitor la descărcarea de gestiune pentru execuția bugetului Agenției de Aprovizionare a Euratom (ESA) aferent exercițiului financiar 2017
Procedură : 2018/2199(DEC)
Stadii ale documentului : A8-0132/2019
referitor la descărcarea de gestiune pentru execuția bugetului Agenției de Aprovizionare a Euratom (ESA) aferent exercițiului financiar 2017
privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2017
– având în vedere conturile anuale finale ale Agenției de Aprovizionare a Euratom pentru exercițiul financiar 2017,
– având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2017, însoțit de răspunsul Agenției(1),
– având în vedere Recomandarea Consiliului din 12 februarie 2019 privind descărcarea de gestiune a Agenției în ceea ce privește execuția bugetară pentru exercițiul financiar 2017 (05825/2019 – C8-0089/2019),
– având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului(3), în special articolul 1 alineatul (2),
– având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012(4), în special articolul 68,
– având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de aprovizionare a Euratom(5), în special articolul 8,
– având în vedere raportul Comisiei pentru control bugetar (A8-0132/2019),
1. acordă directorului general al Agenției de Aprovizionare a Euratom descărcarea de gestiune pentru execuția bugetului Agenției aferent exercițiului financiar 2017;
3. încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului general al Agenției de Aprovizionare a Euratom, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).
privind închiderea conturilor Agenției de Aprovizionare a Euratom pentru exercițiul financiar 2017
– având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2017, însoțit de răspunsul Agenției(6),
– având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului(8), în special articolul 1 alineatul (2),
– având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012(9), în special articolul 68,
– având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de aprovizionare a Euratom(10), în special articolul 8,
1. aprobă închiderea conturilor Agenției de Aprovizionare a Euratom pentru exercițiul financiar 2017;
2. încredințează Președintelui sarcina de a transmite prezenta decizie directorului general al Agenției de Aprovizionare a Euratom, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).
conținând observațiile care fac parte integrantă din decizia privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2017
– având în vedere decizia sa privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2017,
A. întrucât, potrivit situației veniturilor și cheltuielilor sale, bugetul final al Agenției de Aprovizionare a Euratom (denumită în continuare „Agenția”) aferent exercițiului financiar 2017 a fost de 123 000 EUR, ceea ce reprezintă o scădere cu 1,6 % față de 2016; întrucât bugetul Agenției provine în întregime de la bugetul Uniunii;
1. ia act cu satisfacție de faptul că eforturile de monitorizare a bugetului depuse de Agenție în cursul exercițiului financiar 2017 au condus la o rată de execuție a creditelor de angajament de 98,88 %, reprezentând o creștere cu 4,54 % față de 2016; constată totuși cu îngrijorare că rata de execuție a creditelor de plată a fost de 74,64 %, ceea ce reprezintă o scădere de 11,48 % în comparație cu 2016;
2. salută faptul că reportările din 2016 în 2017 anulate au totalizat 148,09 EUR, reprezentând 1,44 % din suma totală reportată, ceea ce constituie o scădere de 2,07 % față de 2016;
3. constată, din informațiile furnizate de Agenție, că în 2017 aceasta a prelucrat 320 de tranzacții, inclusiv contracte, modificări și notificări, și a continuat să își asume responsabilitatea pentru politica comună de aprovizionare cu energie nucleară a Uniunii, în conformitate cu mandatul său statutar, pentru a asigura securitatea aprovizionării cu materiale nucleare; recunoaște eforturile continue ale Agenției privind diversificarea surselor de aprovizionare;
4. ia act de faptul că, la sfârșitul anului 2017, Agenția avea 17 angajați, toți fiind funcționari ai Comisiei, din cei 25 autorizați de schema de personal, la fel ca în 2016;
5. ia act de faptul că Regatul Unit și-a prezentat intenția de a se retrage din Uniune, inclusiv Euratom; constată că, începând cu data retragerii, Regatul Unit va avea responsabilitatea exclusivă de a asigura respectarea obligațiilor sale internaționale care decurg din statutul său de membru al Agenției Internaționale pentru Energie Atomică și din diferite tratate și convenții internaționale la care este parte; observă, în special, că Regatul Unit trebuie să-și stabilească propriul regim de garanții nucleare și să negocieze acorduri bilaterale de cooperare nucleară cu diversele națiuni care fac în prezent obiectul acordurilor Euratom; invită Agenția să țină seama de situație și să rămână bine informată în această privință și să informeze autoritatea care acordă descărcarea de gestiune cu privire la evoluția situației;
6. face trimitere, pentru alte observații cu caracter orizontal care însoțesc decizia privind descărcarea de gestiune, la rezoluția sa din ...2019(11) referitoare la performanțele, gestiunea financiară și controlul agențiilor.
JO C 434, 30.11.2018, p. 188.
JO L 41, 15.2.2008, p. 15.